ფრისი

ფრისი (ყოფ. ოსური ფრისი) — სოფელი საქართველოში, ერედვის მუნიციპალიტეტის ერედვის ადმინისტრაციულ ერთეულში (შიდა ქართლი). 

მდებარეობს შიდა ქართლის ვაკის ბოლოს, ჩრდილოეთით, ზღვის დონიდან 880 მ-ზე, ერედვიდან 7 კმ-ის და ცხინვალიდან 2 კმ-ის დაშორებით.

 ისტორია 
სოფელი ფრისი იხსენიება იოანე ბატონიშვილის „ქართლ-კახეთის აღწერაში“ (XVIII საუკუნის მიწურული) სამაჩაბლოს სოფლებს შორის.ბაგრატიონი იოანე, ქართლ-კახეთის აღწერა (ტექსტი გამოსაცემად მოამზადეს თინა ენუქიძემ და გურამ ბედოშვილმა), თბ, 1986. — გვ. 41. საბჭოთა რეჟიმის დამყარების შემდეგ, 1922 წელს შეიყვანეს სამხრეთ ოსეთის ავტონომიური ოლქის ცხინვალის რაიონის შემადგენლობაში. საბჭოთა პერიოდში ფრისი გაიყო ორ სოფლად: აღმოსავლეთ ნაწილს ეწოდა ქართული ფრისი (შემდგომში — ზემო ფრისი), დასავლეთ ნაწილს — ოსური ფრისი (შემდგომში — ფრისი). ოლქის გაუქმების (1990) შემდეგ მიეკუთვნა გორის რაიონს (ბერულის თემი), 2006 წელს — ერედვის მუნიციპალიტეტს (ერედვის თემი) ფრისის სახელწოდებით. ფრისის ოსურ ნაწილზე საქართველოს ცენტრალური ხელისუფლების კონტროლი არ ვრცელდებოდა. 

ცხინვალის რეგიონში კონფლიქტის აქტიურ ფაზაში ფრისში მოხდა არაერთი ტრაგიკული ფაქტი, მ. შ. 1990 წლის 3 იანვარს ქართულ ოჯახში 9 თვის ჩვილის მკვლელობა,გაზ. „კომუნისტი“, №4-5, 5 იანვარი, 1990 წელი. — გვ. 6. 1992 წლის 12 მაისს ერედვის ქართულ და ფრისის ოსურ მოსახლეობას შორის სისხლისმღვრელი შეტაკება,გაზ. „საქართველოს რესპუბლიკა“ №81, 14 მაისი, 1992. — გვ. 1. 2008 წლის ივლისის ბოლოსა და აგვისტოში ფრისის სიმაღლეებიდან ქართული მოსახლეობის დაბომბვა.

დემოგრაფია
 აღწერის წელი  მოსახლეობა  კაცი  ქალი 1989  268 (ოსი 100%)  153  115  2015 (არაღიარებული)  219 (ოსი 100%)    

ლიტერატურა

სქოლიო

კატეგორია:ერედვის მუნიციპალიტეტის სოფლები